Държавен вестник, бр. 17, 2022 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  17
2. осигурява финансово-счетоводните, 
бюджетните и стопанските дейности на адми-
нистрацията при спазване на Закона за счето-
водството, Закона за държавната собственост, 
Закона за финансовото управление и контрол 
в публичния сектор, Закона за публичните фи-
нанси и нормативните актове, регламентиращи 
бюджетната политика на Министерството 
като първостепенен разпоредител с бюджет и 
целеви средства и разпоредител със средства 
по международни програми; 
3. участва в процеса на управление на 
бюджетните средства на Министерството в 
съответствие с принципите за законосъобраз-
ност, икономичност, ефективност, ефикасност 
и публичност, като: 
а) следи за спазването на финансовата и 
бюджетната дисциплина; 
б) извършва правилно оформяне на първич-
ни и вторични счетоводни документи и ги от-
разява своевременно в счетоводните регистри; 
в) прилага системата за двоен подпис по 
отношение на поемането на задължения и 
извършването на разходи; 
4. обслужва плащанията и транзитните 
сметки на Министерството като първосте-
пенен разпоредител с бюджет в системата на 
Единната сметка; 
5. анализира, разпределя и утвърждава 
чрез системата на Единната сметка лимита 
на разходите между разпоредителите с бю-
джет в системата на Министерството; дава 
методологически указания на второстепенните 
разпоредители с бюджет; 
6. съставя годишен финансов отчет на ад-
министрацията и сборен на Министерството; 
7. изготвя ежемесечните и тримесечните 
отчети за касовото изпълнение на бюджета, на 
сметките за средствата от ЕС и на сметките 
за чужди средства, като осигурява своевре-
менното им представяне пред съответните 
институции; 
8. разработва проекта на годишен бюджет и 
средносрочната бюджетна прогноза за система-
та на Министерството съгласно нормативната 
уредба и указанията на Министерството на 
финансите и в програмен формат; 
9. организира, разработва и съставя поимен-
ните списъци на инвестиционните програми 
и документацията за капиталовите разходи 
по бюджета на Министерството; 
10. отговаря за правилното управление, 
стопанисване и използване на имуществото на 
Министерството, организира и извършва го-
дишни инвентаризации в установените срокове; 
11. осигурява поддръжката на движимото 
и недвижимото имущество – държавна соб-
ственост, предоставено на Министерството за 
управление, като организира и осъществява 
извършването на текущи и основни ремонти; 
12. организира и осъществява цялостното 
техническо обслужване и логистика на звената 
в Министерството с транспорт, организаци-
онна техника, консумативи и инвентар; 
13. отговаря за снабдяването, съхраня-
ването, стопанисването и използването на 
стоково-материалните ценности; 
14. оказва съдействие в рамките на своята 
компетентност в нормативно установените сро-
кове на дирекция „Правна“ при изпълнението 
на задълженията є по Закона за обществените 
поръчки, като участва при организирането 
и координира извършването на дейностите, 
свързани с обществените поръчки, като: 
а) участва в планирането и отчитането на 
обществените поръчки; 
б) следи и отговаря за спазването на про-
цедурните правила и срокове по отношение на 
възстановяване на гаранциите за изпълнение 
по сключените договори; 
в) води регистър на сключените договори 
и осъществява контрол по плащанията на 
договорите, в които страна е Министерството; 
г) изпраща до Регистъра на обществени-
те поръчки (РОП) информацията по чл. 36, 
ал. 1, т. 6 и 12 – 14 и чл. 230, ал. 4 от Закона 
за обществените поръчки; 
15. организира и осъществява материално-
техническото снабдяване на Министерството 
с машини и съоръжения, резервни части, 
инвентар, организационна техника, консума-
тивни материали и обзавеждане; координира 
и осигурява поддържането на хигиената, 
охраната, пропускателния режим, пожароиз-
вестителните и пожарогасителните системи 
и асансьорните уредби;
16. осъществява дейностите по защита при 
бедствия и отбранително-мобилизационната 
подготовка, утвърждава и упражнява кон-
трол при разработването на плана за защита 
при бедствия и на плана за провеждане на 
спасителни и неотложни аварийно-възстано-
вителни работи.
Чл. 20. Дирекция „Правна“: 
1. осъществява процесуалното представи-
телство на министъра и на Министерството; 
2. разработва проекти на нормативни ак-
тове от компетентността на министъра; 
3. дава становища по проекти на норма-
тивни актове в областта на иновациите и 
растежа, както и във всички случаи, в които 
Министерството е заинтересувано ведомство; 
4. изготвя проекти на постановления, раз-
пореждания, решения и протоколни решения 
на Министерския съвет, свързани с дейността 
на Министерството; 
5. подготвя становища по конституцион-
ни дела, по които заинтересувана страна е 
министърът; 
6. изготвя становища по проекти на меж-
дународни договори;